ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
அனைத்து மாநிலங்கள் மற்றும் யூனியன் பிரதேசங்களில் குடும்ப அட்டைகளின் டிஜிட்டல்மயமாக்கம் நிறைவடைந்துள்ளது
சுமார் 19.5 கோடி குடும்ப அட்டைகள் டிஜிட்டல்மயமாக்கப்பட்டுள்ளன
அனைத்து மாநிலங்கள் மற்றும் யூனியன் பிரதேசங்களில் குடும்ப அட்டைகளின் டிஜிட்டல்மயமாக்கம் நிறைவடைந்துள்ளது. சுமார் 19.5 கோடி குடும்ப அட்டைகள் டிஜிட்டல்மயமாக்கப்பட்டுள்ளன என்று மத்திய நுகர்வோர் நலன், உணவு மற்றும் பொது விநியோகத்துறை இணையமைச்சர் சாத்வி நிரஞ்சன் ஜோதி இன்று மக்களவையில் எழுத்து மூலம் அளித்த பதிலில் தெரிவித்துள்ளார். சம்பந்தப்பட்ட மாநிலங்கள் மற்றும் யூனியன் பிரதேசங்களின் வெளிப்படைத்தன்மை இணையப்பக்கத்தில் குடும்ப அட்டைகளின் விவரங்கள் வெளியிடப்பட்டுள்ளன என்றும் அவர் கூறினார்.
தமிழ்நாடு உட்பட 25 மாநிலங்கள் மற்றும் யூனியன் பிரதேசங்களில் குடும்ப அட்டையுடன் ஆதார் எண் பதிவு 100% நிறைவடைந்துள்ளது. எஞ்சிய குடும்ப அட்டைகளில் ஆதார் பதிவை 2022 செப்டம்பர் 30-க்குள் மேற்கொள்ள வேண்டுமென்று மாநிலங்கள் மற்றும் யூனியன் பிரதேசங்களுக்கு அவகாசம் அளிக்கப்பட்டுள்ளதாக அமைச்சர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843146
வெளியுறவுத்துறை அமைச்சகம்
இந்தியாவுக்கும், பிரேசிலுக்கும் இடையேயான சமூகப் பாதுகாப்பு உடன்பாட்டுக்கு மத்திய அமைச்சரவை ஒப்புதல்
இந்திய குடியரசுக்கும், பிரேசில் குடியரசுக்கும் இடையே சமூகப் பாதுகாப்பு உடன்பாடு கையெழுத்திடுவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
பின்னணி:
வெளிநாடுகளில் குறுகிய காலத்திற்கு பணியில் இருக்கும் இந்திய நிபுணர்கள் / பயிற்சி பெற்ற தொழிலாளர்கள் ஆகியோரின் நலன்களைப் பாதுகாக்க பல்வேறு நாடுகளுடன் இருதரப்பு சமூகப் பாதுகாப்பு உடன்பாடுகளை இந்தியா செய்துகொள்வது வழக்கம். இதனால், இந்திய கம்பெனிகளின் போட்டியிடும் திறனும் அதிகரிக்கிறது.
சமூகப் பாதுகாப்பு உடன்பாடுகள் கீழ்கண்ட மூன்று பயன்களை அளிக்கின்றன.
- தொழிலாளர்கள் இரண்டு முறை சமூகப் பாதுகாப்புப் பங்களிப்புத் தொகை செலுத்துவதை தவிர்ப்பது:
- பெற்ற ரொக்கப் பயன்களை எளிதாக தாய்நாட்டுக்கு அனுப்புதல்,
- பயன்கள் இழப்பை தவிர்ப்பதற்காக தொழிலாளர்கள் பங்களிப்பு காலத்தை தொகுத்து அமைத்தல் . வெளிநாட்டில் பணிபுரியும் இந்திய நாட்டவர்களுக்கு மாற்றுத்திறன் காப்பீடை வழங்குவதற்கும் இந்த உடன்பாடு வகை செய்கிறது. இன்றைய தேதிவரை இந்தியா 18 நாடுகளுடன் சமூகப் பாதுகாப்பு உடன்பாடுகளைச் செய்து கொண்டுள்ளது.
ஜெனிவாவில் 2016 ஜுன் 9-ஆம் தேதியும் மற்றும் புதுதில்லியில் 2016 செப்டம்பர் 27, 28 தேதிகளிலும் நடைபெற்ற பிரிக்ஸ் தொழிலாளர் நலன் மற்றும் வேலைவாய்ப்பு அமைச்சர்களின் கூட்டங்களில் பிரிக்ஸ் நாடுகளின் சமூகப் பாதுகாப்பு திட்டங்கள் விவாதிக்கப்பட்டு, அதற்கான ஒப்பந்தங்களும் கையெழுத்திடப்பட்டன. பிரிக்ஸ் நாடுகளுக்கு இடையே சமூகப் பாதுகாப்பு ஒப்பந்தங்கள் இறுதி செய்யப்படும் சாத்தியக்கூறுகள், கோவா 8-வது பிரிக்ஸ் தலைவர்கள் உச்சிமாநாட்டு பிரகடனத்தில், குறிப்பிடப்பட்டுள்ளன. கோவா பிரகடன உணர்வை முன்னெடுத்துச் செல்லும் வகையில் இந்தியாவும், பிரேசிலும், பிரேசிலியாவில் 2017 மார்ச் 13 முதல் 16 வரை நடைபெற்ற பேச்சுக்களின்போது, சமூக பாதுகாப்பு உடன்பாடுகள் குறித்தும் பேசப்பட்டது. பேச்சுவார்த்தைகளின் இறுதியில் இருதரப்பினரும், சமூகப் பாதுகாப்பு உடன்பாட்டின் இறுதி வாசகத்தில், சிற்றொப்பம் இட்டனர்.
கையெழுத்திடப்பட்ட ஒப்பந்தம் அமைச்சகத்தின் இணையதளத்திலும் மற்றும் ஊழியர் வருங்கால வைப்புநிதி அமைப்பின் இணையதளத்திலும் வெளியிடப்படும். இதன்மூலம் சம்பந்தப்பட்டவர்கள் திட்டம் குறித்த சான்றிதழ்களைப் பெற்று, சமூகப் பாதுகாப்பு பங்களிப்பை இருமுறை செலுத்துவதைத் தவிர்க்கலாம்.
தற்போது இந்தியாவில் சுமார் 1000 பிரேசில் நாட்டவர்கள் வசித்து வருகிறார்கள். பிரேசிலில் 4,700 இந்தியர்கள் உள்ளனர். பல்வேறு பணியிடங்களில் பணியாற்றுவோர், தனியாக வேலைசெய்யும் தொழிலாளர்கள், சுயவேலைவாய்ப்பு மேற்கொண்டுள்ள நபர்கள் ஆகியோர் எவ்வித பாகுபாடும் இன்றி இத்திட்டத்தால் பயன்பெறுவார்கள். இவ்வாறு, இத்திட்டம், சமத்துவத்தையும் உள்ளடக்கிய நிலையையும் மேம்படுத்தும். இத்தகைய இந்தியப் பணியாளர்கள் பிரேசிலிலில் இருந்து வெளியேறியபின், சமூகப் பாதுகாப்புப் பயன்களை கொண்டு செல்வதற்கான வசதி இதனால் உறுதி செய்யப்பட்டுள்ளது. இதனையடுத்து, சமூக பாதுகாப்புப் பயன்களில் இழப்பு ஏற்படுவது தவிர்க்கப்படுகிறது. மேலும், ஒட்டுமொத்தக் கட்டணக் குறைவு காரணமாக இந்திய கம்பெனிகளின் போட்டியிடும் தன்மை அதிகரிக்கிறது.
இந்த சமூகப் பாதுகாப்பு உடன்பாடு, இந்திய குடியரசு மற்றும் பிரேசில் குடியரசு ஆகியவற்றின், அனைத்துப் பகுதிகளிலும் நடைமுறைப்படுத்தக்கூடியது.
பாதுகாப்பு அமைச்சகம்
பைத்தான்-5 வான்வழி தாக்குதல் ஏவுகணையின் முதல் சோதனையை டிஆர்டிஓ வெற்றிகரமாக நிகழ்த்தியது
இந்தியாவின் இலகு ரக போர் விமானமான தேஜாஸ், ஐந்தாம் தலைமுறை பைத்தான்-5 வான்வழி தாக்குதல் ஏவுகணையை தன்னுடைய ஆயுத திறனுடன் 2021 ஏப்ரல் 27 அன்று சேர்த்தது.
தேஜாசுடன் ஏற்கனவே இணைக்கப்பட்டுள்ள டெர்பி பியாண்ட் விஷுவல் ரேஞ்ச்  வான்வழி ஏவுகணையின் அதிகரிக்கப்பட்ட திறனையும் மதிப்பிடுவதற்காக சோதனைகள் நடத்தப்பட்டன. மிகவும் சவாலான சூழ்நிலைகளில் ஏவுகணைகளின் திறனை சோதித்து பார்ப்பதற்காக இந்த சோதனைகள் கோவாவில் நடத்தப்பட்டன.
டெர்பி மற்றும் பைத்தான் ஏவுகணைகள் இலக்குகளை கச்சிதமாக தாக்கி தங்கள் முழுத்திறனை நிரூபித்தன. திட்டமிடப்பட்ட அனைத்து நோக்கங்களையும் சோதனைகள் அடைந்தன.
இந்த சோதனைகளுக்கு முன்னதாக, வான் பயண மின்னணுவியல், நெருப்பு-கட்டுப்பாட்டு ரேடார், ஏவுகணை ஆயுத விநியோக அமைப்பு மற்றும் விமான கட்டுப்பாட்டு அமைப்பு போன்ற தேஜாஸ் போர் விமானத்தில் உள்ள அமைப்புகளுடன் ஏவுகணையின் ஒருங்கிணைப்பை மதிப்பிடுவதற்காக விரிவான சோதனைகள் பெங்களூருவில் நடத்தப்பட்டன.
கோவாவில் வெற்றிகரமாக நடைபெற்ற பிரிப்பு சோதனைகளுக்கு பிறகு, ஏவுகணையின் நேரடி ஏவுதல் சோதனை, இலக்கு ஒன்றின் மீது நடைபெற்றது. அனைத்து கூறுகளையும் ஆய்வு செய்வதற்காக நடைபெற்ற இந்த சோதனைகளில், இலக்கை சரியாக ஏவுகணை தாக்கியது.
தேசிய விமான சோதனை மையத்தை சேர்ந்த இந்திய விமானப்படை சோதனை விமானிகள் வான்வழி மேம்பாட்டு முகமையின் தேஜாஸ் போர் விமானத்தில் இருந்து இந்த ஏவுகணைகளை சோதனை செய்து பார்த்தனர். வான்வழி மேம்பாட்டு முகமை, இந்துஸ்தான் ஏரோனாடிக்ஸ் லிமிடெட்-ஏஆர்டிசி ஆகியவற்றின் விஞ்ஞானிகள், பொறியாளர்கள் மற்றும் தொழில்நுட்ப பணியாளர்கள், செமிலாக், தலைமை இயக்குநர்-விமான தர உறுதி அமைப்பு, இந்திய விமானப்படை திட்ட மேலாண்மை குழு, என்பிஓ  மற்றும் இந்திய கப்பல் படை ஹன்சா ஆகியோரின் பாராட்டத்தக்க ஆதரவுடன் இந்த வெற்றிகரமான சோதனையை செய்து முடித்தனர்.
டிஆர்டிஓ, வான்வழி மேம்பாட்டு முகமை, இந்திய விமானப்படை மற்றும் இந்துஸ்தான் ஏரோநாடிக்ஸ் லிமிடெட்டின் குழுக்கள் மற்றும் சோதனையில் ஈடுபட்ட அனைவரையும் பாதுகாப்பு அமைச்சர் திரு ராஜ்நாத் சிங் பாராட்டினார்.
பல்வேறு அமைப்புகள் மற்றும் தொழில் துறையின் விஞ்ஞானிகள், பொறியாளர்கள் மற்றும் தொழில்நுட்ப பணியாளர்களின் முயற்சிகளை டிஆர்டிஓ தலைவர் டாக்டர் ஜி சதீஷ் ரெட்டி பாராட்டினார்.
பிரதமர் அலுவலகம்
10-வது பிரிக்ஸ் உச்சிமாநாட்டின் போது இந்தியா-தென்னாப்பிரிக்கா இடையே கையெழுத்தான புரிந்துணர்வு ஒப்பந்தங்கள் பட்டியல்
· வேளாண் ஆராய்ச்சி மற்றும் கல்வியில் ஒத்துழைப்புக்கு தென்னாப்பிரிக்காவின் பிரிட்டோரியாவில் உள்ள வேளாண் ஆராய்ச்சி கவுன்சிலுக்கும், புதுதில்லியில் உள்ள இந்திய வேளாண் ஆராய்ச்சிக் கவுன்சிலுக்கும் இடையே புரிந்துணர்வு ஒப்பந்தம்.
· “கைவினை தொழில்கள் திறனில் சிறப்புத் தகுதி பெறுவதற்கான காந்தி, மண்டேலா மையம்” அமைப்பது தொடர்பாக தென்னாப்பிரிக்க குடியரசுக்கும், இந்திய குடியரசுக்கும் இடையே புரிந்துணர்வு ஒப்பந்தம்.
· விண்வெளியை அமைதி நோக்கங்களுக்காக ஆய்வு செய்வதிலும், பயன்படுத்துவதிலும் ஒத்துழைப்பதற்காக இந்திய விண்வெளி ஆய்வு நிறுவனத்திற்கும் தென்னாப்பிரிக்க தேசிய விண்வெளி முகமைக்கும் இடையே புரிந்துணர்வு ஒப்பந்தம்.
(Visitor Counter : 124
கலாசாரத்துறை அமைச்சகம்
சர்வதேச யோகா தினம்: கங்கை கொண்ட சோழபுரம் உட்பட நாடு முழுவதும் 75 பாரம்பரிய இடங்களில் யோகா நிகழ்ச்சிகள் நடத்தப்பட்டன
ஏழாவது சர்வதேச யோகா தினத்தை முன்னிட்டு, தமிழகத்தில் கங்கை கொண்ட சோழபுரம் உட்பட நாடு முழுவதும் 75 பாரம்பரிய இடங்களில் இன்று யோகா நிகழ்ச்சிகள் நடத்தப்பட்டன.
மத்திய கலாச்சாரம் மற்றும் சுற்றுலாத்துறை இணையமைச்சர் திரு பிரகலாத் சிங் படேல், தனது துறை அதிகாரிகள், யோகா நிபுணர்கள், யோகா ரசிகர்கள் ஆகியோருடன் தில்லி செங்கோட்டையில் இன்று யோகா பயிற்சி செய்தார்.
விடுதலையின் அம்ரித் மகோத்சவ பிரச்சாரத்தின் ஒரு பகுதியாக ‘‘யோகா, இந்திய பாரம்பரியம்’’ என்ற நிகழ்ச்சி நடத்தப்பட்டது.
தமிழகத்தில் கங்கை கொண்ட சோழபுரம் உட்பட நாட்டின் 75 பாரம்பரிய இடங்களில் இந்த யோகா நிகழ்ச்சி நடத்தப்பட்டது. இதற்கு மத்திய அமைச்சர் திரு பிரகலாத் சிங் படேல் தலைமை தாங்கினார். இந்நிகழ்ச்சியில் மத்திய கலாச்சாரம் மற்றும் சுற்றுலாத்துறை அமைச்சகத்தின் அனைத்து நிறுவனங்கள் மற்றும் அமைப்புகளைச் சேர்ந்தவர்கள் கலந்து கொண்டனர்.
கொவிட் தொற்று சூழல் காரணமாக ஒவ்வொரு இடத்திலும் 20 பேர் யோகா நிகழ்ச்சிகளில் பங்கேற்றனர். யோகா பயிற்சியில் ஈடுபடுவதற்கு முன்பாக, சர்வதேச யோகா தினத்தை முன்னிட்டு, பிரதமர் ஆற்றிய உரையை நிகழ்ச்சியில் கலந்து கொண்டவர்கள் கேட்டனர்.
யோகா கொண்டாட்ட நிகழ்ச்சிகளுக்குப்பின், தில்லி செங்கோட்டையி்ல் செய்தியாளர்களிடம் பேசிய திரு பிரகலாத் சிங் படேல் கூறியதாவது:
யோகா நமது மிகச்சிறந்த பாரம்பரியம். இதை உலகம் முழுவதும் பிரபலப்படுத்திய பெருமை பிரதமர் திரு நரேந்திர மோடியைச் சேரும். இதன் காரணமாக ஒட்டு மொத்த உலகமும், சர்வதேச யோகா தினத்தை கொண்டாடுகிறது. மக்கள் இதை தங்கள் வாழ்க்கையின் அங்கமாக மாற்றிவிட்டனர். சுதந்திரத்தின் 75வது ஆண்டை நினைவு கூறும் வகையிலும், சர்வதேச யோகா தினம் கொண்டாப்படுகிறது.
அதன்படி நாட்டின் 75 பாரம்பரிய இடங்களில் யோகா நிகழ்ச்சிகளை கலாச்சாரத்துறை அமைச்சகம் நடத்தியுள்ளது. ஆரோக்கியமான மற்றும் மகிழ்ச்சியான எதிர்காலத்தை அனுபவிப்பதற்கு இளைஞர்கள் தங்கள் வாழ்வில் யோகாவை மேற்கொள்ள வேண்டும்.
உலகுக்கு இன்று எம்-யோகா செயலி கிடைத்துள்ளதாக பிரதமர் அறிவித்துள்ளார் இதில் யோகா பயிற்சி பற்றிய பல வீடியோக்கள் பல மொழிகளில் உள்ளன.
இந்த எம்-யோகா செயலி, உலகில் உள்ள அனைத்து மக்களும் ஆரோக்கியமான மற்றும் மகிழ்ச்சியான வாழ்க்கையை பெற உதவும்.
இவ்வாறு மத்திய அமைச்சர் திரு பிரகலாத் சிங் படேல் பேசினார்.
தில்லி செங்கோட்டையில், யோகா செய்முறை விளக்கங்கள், ஆச்சார்ய பிரதிஷ்தா என்பவரின் வழிகாட்டுதலின்படி மேற்கொள்ளப்பட்டது. கலாச்சாரத்துறை செயலாளர் திரு ராகவேந்திர சிங், சுற்றுலாத்துறை செயலாளர் திரு அரவிந்த் சிங் உட்பட பலர் இந்நிகழ்ச்சியில் பங்கேற்றனர்.
இதேபோல் தமிழகத்தில் அரியலூர் மாவட்டத்தில் உள்ள கங்கை கொண்ட சோழபுரம், அவுரங்காபாத்தில் உள்ள எல்லோரா குகைகள், பீகாரில் உள்ள நாலந்தா, குஜராத்தில் உள்ள சமர்பதி ஆசிரமம், கர்நாடகாவில் உள்ள ஹம்பி, காஷ்மீரின் லே பகுதியில் உள்ள லடாக் சாந்தி ஸ்டுபா, விதிஷாவில் உள்ள சாஞ்சி ஸ்டுபா, பட்டியாலாவில் உள்ள சீஸ் மஹால், சட்டீஸ்கரில் உள்ள ராஜிவ் லோச்சன் கோயில், அருணாச்சலப் பிரதேசத்தில் உள்ள போம்டிலா ஆகிய இடங்களில் யோகா நிகழ்ச்சிகள் நடத்தப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728999
-----
(
சுகாதாரம் மற்றும் குடும்ப நலத்துறை அமைச்சகம்
நாட்டில் அதிகரித்து வரும் டெங்கு பாதிப்புகளைக் கருத்தில் கொண்டு தடுப்பு, கட்டுப்படுத்துதல் மற்றும் மேலாண்மைக்கான பொது சுகாதார அமைப்பின் நிலைமை மற்றும் தயார்நிலைக் குறித்து டாக்டர் மன்சுக் மாண்டவியா ஆய்வு செய்தார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தலைமையில், நாட்டில் டெங்கு காய்ச்சல் நிலைமை, டெங்கு தடுப்பு, கட்டுப்படுத்துதல் மற்றும் நிர்வகிப்பதற்கான பொது சுகாதார அமைப்பின் தயார்நிலைக் குறித்து ஆய்வு செய்வதற்கான உயர்மட்டக் கூட்டம் இன்று நடைபெற்றது.
நாடு தழுவிய டெங்கு நிலவரம் குறித்து மத்திய சுகாதாரத்துறை அமைச்சரிடம் விளக்கப்பட்டது. நாட்டில் அதிகரித்து வரும் டெங்கு நோயாளிகளின் எண்ணிக்கையால் ஏற்படும் சவாலை சுட்டிக்காட்டிய டாக்டர் மாண்டவியா, டெங்குவுக்கு எதிராகத் தயாராக வேண்டியதன் முக்கியத்துவத்தை குறிப்பிட்டார். டெங்கு தடுப்புக்கான, மேலாண்மை நடவடிக்கைகளை வலுப்படுத்தவும், முழுமையாக தயார்படுத்தவும் அதிகாரிகளுக்கு அவர் அறிவுறுத்தினார்.
நோய் கண்டறியும் உபகரணங்களுக்கு தேவையான அனைத்து உதவிகளையும் மத்திய அரசு மாநிலங்களுக்கு வழங்கியுள்ளது என்றும், டாக்டர் மாண்டவியா எடுத்துரைத்தார். சுகாதாரப் பணியாளர்களுக்கும் பயிற்சி அளிக்கப்பட்டுள்ளது. டெங்கு தடுப்பு மற்றும் கட்டுப்படுத்த மத்திய அரசு வெளியிட்டுள்ள வழிகாட்டு நெறிமுறைகளை மாநிலங்கள் கடைபிடிக்க வேண்டும் என்று அவர் வலியுறுத்தினார்.
டெங்குவைத் தடுப்பதற்கும் கட்டுப்படுத்துவதற்கும் பின்வரும் நடவடிக்கைகளுக்காக செயலாக்கத் திட்டத்தின் கீழ் மாநிலங்களுக்கு மத்திய அரசால் போதுமான நிதி வழங்கப்படுகிறது என்றும் மத்திய சுகாதார அமைச்சர் கூறினார்:
1. கண்காணிப்பு - நோய் மற்றும் பூச்சியியல் கண்காணிப்பு
2. நோயின் தன்மை மற்றும் நோய் தடுப்பு மேலாண்மையை திறம்பட நிர்வகித்தல் மற்றும் இறப்புகளைத் தடுத்தல்
3. ஆய்வக நோயறிதல் - நோயாளிகளை முன்கூட்டியே கண்டறிவதற்காக எலிசா அடிப்படையிலான என்.எஸ்.1 ஆன்டிஜென் சோதனை கருவி  வாங்குதல். 
4. பூச்சிக் கட்டுப்பாடு மற்றும் மேலாண்மை : கொசுக்களின் இனப்பெருக்கம் மற்றும் அவற்றைக் குறைப்பதற்கான நடவடிக்கைகளை ஆஷா பணியாளர்கள் மூலம் மேற்கொள்ளுதல். கொசு ஒழிப்புக்கு புகைக் கருவிகள் வாங்குவதற்கு நிதி ஒதுக்கீடு செய்யப்பட்டுள்ளது.
5. பூச்சிக்கொல்லிகள்: பூச்சிக்கொல்லிகள்  கொள்முதல் செய்தல்
6. திறன் மேம்பாடு - பயிற்சி, மனிதவளத்தை வலுப்படுத்துதல் மற்றும் செயல்பாட்டு ஆராய்ச்சி
7. நடத்தை மாற்ற தகவல்தொடர்பு - சமூக அணிதிரட்டல் மற்றும் ஐ.இ.சி
8. துறைகளுக்கிடையிலான ஒருங்கிணைப்பு - பல்வேறு துறைகளின் ஈடுபாடு
9. கண்காணிப்பு மற்றும் மேற்பார்வை - அறிக்கைகளை பகுப்பாய்வு செய்தல், மீளாய்வு செய்தல், களப் பயணம் செய்தல் மற்றும் பின்னூட்டங்கள்
சுகாதாரம் மற்றும் குடும்ப நலத்துறை அமைச்சகம்
பழங்குடியினர் சுகாதாரம், நலனுக்கு மத்திய அரசு அதிக முக்கியத்துவம்: டாக்டர் ஹர்ஷ்வர்தன்
‘‘பழங்குடியினர் சுகாதாரத்திற்கும், நலனுக்கும் மத்திய அரசு அதிக முக்கியத்துவம் அளிக்கிறது’’ என ஜபல்பூரில் உள்ள ஐசிஎம்ஆர்- பழங்குடியினர் சுகாதார தேசிய ஆய்வு மையம் நடத்திய முன்னோட்ட நிகழ்ச்சியில் மத்திய சுகாதாரத்துறை அமைச்சர் டாக்டர் ஹர்ஷ் வர்தன் கூறினார்.
6-வது இந்திய சர்வதேச அறிவியல் திருவிழா  - 2020 டிசம்பர் 22ம் தேதி முதல் 25ம் தேதி வரை நடக்கிறது. இதை முன்னிட்டு நாடு முழுவதும் பல இடங்களில் உள்ள அறிவியல் ஆய்வு மையங்கள், முன்னோட்ட நிகழ்ச்சிகளை நடத்தி வருகின்றன.
ஜபல்பூரில் உள்ள ஐசிஎம்ஆர்- பழங்குடியினர் சுகாதார தேசிய ஆய்வு மையம் நடத்திய முன்னோட்ட நிகழ்ச்சியில் மத்திய சுகாதாரத்துறை அமைச்சர் டாக்டர் ஹர்ஷ் வர்தன் காணொலிக் காட்சி மூலம் கலந்து கொண்டு பேசியதாவது:
கடந்த 2015ம் ஆண்டில் தொடங்கப்பட்ட ஐஐஎஸ்எப், அறிவியல் மற்றும் மக்கள் வாழ்வில் ஏற்பட்டுள்ள முன்னேற்றங்களை, எப்போதும் வெளிக்காட்டி வருகிறது. பழங்குடியின மக்களுக்காக சுகாதார, சமூகப் பிரச்னைகள் குறித்து ஆய்வு செய்யும் ஒரே நிறுவனம் ஐசிஎம்ஆர்- பழங்குடியினர் சுகாதார தேசிய ஆய்வு மையம்.
பழங்குடியினர், இந்திய கலாச்சாரத்தின் தனிச்சிறப்பான பிரிவாக உள்ளனர். இயற்கையுடன் தொடர்புடைய நம்பிக்கை, பழக்க வழக்கத்துடனான வாழ்க்கையை நமது பழங்குடியினர் வாழ்கின்றனர். இயற்கையை மீறாத இந்த வாழ்க்கை முறை, அவர்களுக்கு பல்வேறு நோய்களுக்கு எதிராக மேம்பட்ட எதிர்ப்புச் சக்தியை வழங்குகிறது. ஆனாலும், அவர்களிடம் ஊட்டச்சத்து குறைபாடும், மரபணு கோளாறும், நோய் பாதிப்பும் உள்ளது கவலையளிக்கிறது.
அவர்கள் தொலைதூர மற்றும் சிக்கலான பகுதிகளில் வசிப்பதால், அவர்களுக்கு அறிவியல், தொழில்நுட்ப, மருத்துவப் பயன்கள் சம அளவில் கிடைப்பதில்லை.
அவர்களின் சுகாதாரத்திலும், நலனிலும் அரசு அதிக அக்கறை செலுத்துகிறது. இதற்காக கடந்த 2018ம் ஆண்டில் பழங்குடியினர் நலத்துறை அமைச்சகத்துடன் இணைந்து சுகாதாரத்துறை அமைச்சகம் நிபுணர் குழு ஒன்றை அமைத்தது. பழங்குடியினர் நலனில் கவனம் செலுத்தப்பட வேண்டிய 10 முக்கிய விஷயங்கள் அடையாளம் காணப்பட்டன.
செல்ல முடியாத இடங்களில் சுகாதார சேவைகளை வலுப்படுத்த ஜபல்பூரில் உள்ள ஐசிஎம்ஆர் - பழங்குடியினர் சுகாதார தேசிய ஆய்வு மையம் சிறப்பான உத்திகளைக் கையாண்டது. சகாரியா பழங்குடியினர் இடையே காசநோயைக் குறைத்தல், மத்தியப் பிரதேசத்தில் பழங்குடியினர் அதிகம் உள்ள மண்டாலா மாவட்டத்தில் மலேரியா பாதிப்பைக் குறைத்தல் போன்றவற்றில் பொதுத்துறை மற்றும் தனியார் துறை பங்களிப்பை, பழங்குடியினர் சுகாதார தேசிய ஆய்வு மையம் வெற்றிகரமாக செயல்படுத்தியது.
மேலும் பழங்குடியினர் இடையே நிலவிய ப்ளூரைடு, ரத்தசோகை, மரபுவழி ஹீமோகுளோபின் நோய்கள் போன்றவற்றை கட்டுப்படுத்துவதற்கான உத்திகளை இந்த ஆய்வு மையம் உருவாக்கியது. இந்த அனுபவம் ஆராய்ச்சியாளர்களுக்கு மட்டும் அல்லாமல், பழங்குடியினரின் சுகாதாரத்தை மேம்படுத்தும் கொள்கைகளை உருவாக்குவதற்கும் உதவியாக இருந்தது.
இவ்வாறு டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679632
நிதி அமைச்சகம்
எதிரி சொத்து பங்குகளை விற்க மத்திய அமைச்சரவை ஒப்புதல்
எதிரி சொத்து பங்குகளை விற்பதற்காக நடைமுறை விதிகள் மற்றும் செயல்முறைக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
அதன் விவரங்கள்:
- எதிரி சொத்து சட்டம், 1968-ன் 8ஏ பிரவின் கீழ் உள்ள உட்பிரிவு 1-ன் படி மத்திய உள்துறை அமைச்சகத்தின் பதிகாப்பு/ இந்திய எதிரி சொத்து பாதுகாப்பு பிரிவின் கீழ் உள்ள எதிரி சொத்து பங்குகளை விற்க ‘கொள்கையளவிலான’ ஒப்புதல் அளிக்கப்பட்டுள்ளது.
- இதனை விற்க முதலீடு மற்றும் பொது சொத்து மேலாண்மை துறைக்கு அங்கீகாரம் அளிக்கப்பட்டுள்ளது. இந்த அங்கீகாரம் எதிரி சொத்து சட்டம், 1968-ன் 8ஏ பிரவின் கீழ் உள்ள உட்பிரிவு 7-ன் கீழ் வழங்கப்பட்டுள்ளது.
- இந்த விற்பனையில் இருந்து வரும் வருமானம் மத்திய நிதி அமைச்சகத்தின் கீழ் வரும் அரசாங்க கணக்கில் பங்கு விலக்க வருமானமாக வரவு வைக்கப்படும்.
(Visitor Counter : 158
சுகாதாரம் மற்றும் குடும்ப நலத்துறை அமைச்சகம்
தடுப்புமருந்து குறித்த பொய்களை முறியடித்தல்: தாராளமயமாக்கப்பட்ட விலை நிர்ணயம், மேம்படுத்தப்பட்ட தேசிய யுக்தி தடுப்பூசி சமநிலையை உறுதி செய்தது
உலகத்தின் மிகப்பெரிய கொவிட்-19 தடுப்பு மருந்து வழங்கல் நடவடிக்கையை மாநிலங்கள்/யூனியன் பிரதேசங்களுடன் நெருங்கி பணியாற்றி 2021 ஜனவரி 16 முதல் இந்திய அரசு செயல்படுத்தி வருகிறது.
இந்தியாவின் தடுப்பு மருந்து வழங்கல் நடவடிக்கையில் சமமின்மை இருப்பதாக சில செய்திகள் வெளியாகியுள்ளன. இவை தவறானவை மற்றும் யூகங்களின் அடிப்படையிலானவை ஆகும்.
தாராளமயமாக்கப்பட்ட விலை நிர்ணய மற்றும் மேம்படுத்தப்பட்ட தேசிய கொவிட்-19 தடுப்புமருந்து வழங்கல் யுக்தி 2021 மே 1 முதல் செயல்படுத்தப்பட்டு, தற்போதைய மூன்றாம் கட்ட தடுப்பூசி வழங்கலுக்கு அது வழிகாட்டி வருகிறது.
தனியார் துறைக்கு அதிக முக்கியத்துவம் அளிக்கும் இந்த கொள்கையின் வாயிலாக, 25 சதவீத தடுப்பு மருந்துகள் தனியார் துறைக்கு ஒதுக்கப்பட்டு வருகின்றன.
தடுப்பு மருந்துக்கு கட்டணம் செலுத்தக்கூடியவர்கள் மற்றும் தனியார் மருத்துவமனைக்கு செல்ல விரும்புபவர்களுக்கு இதன் மூலம் தடுப்பூசி வசதி கிடைப்பதால், அரசு மையங்களின் மீது ஏற்படும் சுமை குறைகிறது.
2021 ஜூன் 1 வரை, 1.20 கோடி டோஸ்கள் தடுப்பு மருந்தை மே மாதத்தில் தனியார் மருத்துவமனைகள் பெற்றுள்ளன. மே 2021 வரை சீரம் நிறுவனம் மற்றும் பாரத் பயோடெக்கை தொடர்பு கொண்ட அதிகளவிலான தனியார் மருத்துவமனைகளுக்கு கோவிஷீல்ட் மற்றும் கோவாக்சின் வழங்கப்பட்டுள்ளன. பெருநகரங்களில் மட்டுமல்லாது, நாடு முழுவதுமுள்ள இரண்டாம் மற்றும் மூன்றாம் நிலை நகரங்களிலும் இந்த மருத்துவமனைகள் அமைந்துள்ளன.
தடுப்பு மருந்து வழங்கல் நடவடிக்கையை வெற்றிகரமானதாக ஆக்குவதற்காக மாநிலங்கள் மற்றும் யூனியன் பிரதேசங்களுடன் மத்திய சுகாதாரம் மற்றும் குடும்ப நல அமைச்சகம் நெருங்கி பணியாற்றி வருகிறது.
குறைந்த அளவில் தனியார் மருத்துவமனைகள் உள்ள மாநிலங்களின் நிலைமையை ஆய்வு செய்து தக்க நடவடிக்கைகள் எடுக்குமாறு அறிவுறுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1724784
தொலைதொடர்பு மற்றும் தகவல் தொழில்நுட்ப அமைச்சகம்
இந்தியாவில் கடலுக்குள் கேபிள் அமைப்பதற்கு உரிமம் பெறும் கட்டமைப்பு மற்றும் ஒழுங்குபடுத்தும் நடைமுறை’ குறித்த பரிந்துரைகளை இந்திய தொலைத்தொடர்பு ஒழுங்குமுறை ஆணையம் வெளியிட்டுள்ளது
‘இந்தியாவில் கடலுக்குள் கேபிள் அமைப்பதற்கு உரிமம் பெறும் கட்டமைப்பு மற்றும் ஒழுங்குபடுத்தும் நடைமுறை’ குறித்த பரிந்துரைகளை இந்திய தொலைத்தொடர்பு ஒழுங்குமுறை ஆணையம் இன்று  வெளியிட்டுள்ளது.
அதிவேகமாக வளர்ந்து வரும் உலகளாவிய பொருளாதாரத்தின் டிஜிட்டல் தொடர்பு கட்டமைப்புக்கு கடலுக்குள் கேபிள்கள் அமைப்பது மிகவும் முக்கியமானதாகும். நாட்டின் தகவல் தொடர்பு மையம் உருவாக்குதல், வணிகம் மற்றும் பொருளாதார செயல்பாடுகளுக்கு ஊக்கமளித்தல் ஆகியவற்றுக்கும் இது முக்கியமானதாகும். பல நாடுகளின் கடற்பகுதியில் இத்தகைய கேபிள்கள் அமைப்பது மக்களை இணைப்பதோடு உலகம் முழுவதும் உள்ள வணிகங்களையும் இணைக்க உதவுகிறது.
‘இந்தியாவில் கடலுக்குள் கேபிள் அமைப்பதற்கு உரிமம் பெறும் கட்டமைப்பு மற்றும் ஒழுங்குபடுத்தும் நடைமுறை’ குறித்த பரிந்துரைகளை அளிக்குமாறு 2022 ஆகஸ்ட் 12 தேதியிட்ட கடிதம் தொலைத்தகவல் துறையிலிருந்து இந்திய தொலைத்தொடர்பு ஒழுங்குமுறை ஆணையத்திற்கு வரப்பெற்றது. இந்தியாவில் கடலுக்குள் கேபிள் அமைப்பதற்கும், பராமரிப்பதற்கும் இந்தியாவில் உள்ள சர்வதேச தொலைதூர ஆப்ரேட்டர்களிடம் இத்தகைய உரிமம் இல்லை என்ற கவலை தொலைத்தொடர்பு துறையால் எழுப்பப்பட்டது. இதையடுத்து இத்தகைய உரிமங்கள் வழங்குவதற்கும், கடலுக்குள் அமைக்கப்படும் கேபிளுக்கான நிலையத்தை அமைப்பதற்கும் பரிந்துரை கோரப்பட்டது. இதுதவிர இந்திய கொடிகளைத் தாங்கிய கப்பல்கள் கடலுக்குள் கேபிள் அமைப்பை செயல்படுத்துவது மற்றும் பராமரிப்பது அவசியமாகியுள்ளது. இந்தியாவின் கடலோரப்பகுதியில் 2-க்கும் மேற்பட்ட நகரங்களுக்கிடையே கடலுக்குள் கேபிள் அமைப்பதற்கான ஒப்புதலும் தேவைப்பட்டது. பல்வேறு கேபிள் அமைப்பு நிலையங்களுக்கிடையே தரைவழியான தொடர்பு குறித்தும் தெளிவு அவசியமானது.
இவற்றுக்கான பரிந்துரைகள் தேவைப்பட்ட நிலையில் இது தொடர்பான கருத்துக்கேட்பு அறிக்கை வெளியிடப்பட்டது. இதைத் தொடர்ந்து காணொலிக்காட்சி மூலம் விவாதமும் நடத்தப்பட்டது. இவற்றில் கிடைக்கப்பெற்ற கருத்துக்கள் அடிப்படையில் இந்திய தொலைத்தொடர்பு ஒழுங்குமுறை ஆணையம் பரிந்துரைகளை இறுதி செய்து வெளியிட்டுள்ளது.
இவற்றின் மீது விளக்கம் பெறவோ, கூடுதல் தகவல் பெறவோ இந்த ஆணையத்தின் ஆலோசகர் திரு சஞ்சீவ் குமார் ஷர்மாவை
+91-11-23236119 என்ற தொலைபேசி எண்ணில் தொடர்பு கொள்ளலாம்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.63 கோடி 95.02 கோடி 2-வது தவணை மற்றும் 22.08 கோடி) முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 1,39,111 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 18,317 கொவிட் சிகிச்சை பெறுபவர்கள் எண்ணிக்கை 0.04 சதவீதமாக உள்ளது.
குணமடைந்தோர் விகிதம் தற்போது 98.77 சதவீதம்
கடந்த 24 மணி நேரத்தில் 2,081 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,41,04,933 என அதிகரித்துள்ளது.
கடந்த 24 மணி நேரத்தில் 1,604 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.08 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,57,218 கொவிட் பரிசோதனைகள் செய்யப்பட்டுள்ளன.
புவி அறிவியல் அமைச்சகம்
தில்லி-தலைநகர் பகுதியில் இன்று காற்றின் தரம் மிதமாக இருக்கும்
தில்லி-தலைநகர் பகுதியில் இன்று காற்றின் தரம் மிதமாக இருக்கும் என இந்திய வானிலைத் துறையின் தேசிய முன்னறிவிப்பு மையம் தெரிவித்துள்ளது.
அது விடுத்துள்ள அறிக்கையில் கூறியிருப்பதாவது:
தில்லியில் காற்றின் தரம் இன்று மிதமாக இருக்கும். பலத்த காற்று, போக்குவரத்து புகை காரணமாக காற்று மாசு அளவு பிஎம் 10 என்ற அளவில் இருக்கும். காற்றின் தரம் மேம்பட வாய்ப்புள்ளது.
நாளையும், நாளை மறுதினமும், காற்றின் தரம் மிதமானது முதல் திருப்திகரமான பிரிவில் இருக்கும். அடுத்த 5 நாட்களுக்கு, தில்லியின் காற்றின் தரம் இதே நிலையில் இருக்க வாய்ப்புள்ளது.
தில்லி வடமேற்கு திசையில் இருந்து வீசும் காற்று காரணமாக தில்லியில் நாளை இடியுடன் கூடிய மழைக்கு வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730282
மத்திய அமைச்சரவை
இடதுசாரி அதிதீவிரவாதம் உள்ள பகுதிகளில் பாதுகாப்புக்குரிய இடங்களில் 2ஜி செல்பேசி சேவைகளை 4ஜி ஆக உயர்த்த அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை, இடதுசாரி அதிதீவிரவாதம் உள்ள பகுதிகளில் பாதுகாப்புக்குரிய இடங்களில் 2ஜி செல்பேசி சேவைகளை 4ஜி ஆக உயர்த்த அனைத்து சேவை பொறுப்பு நிதியத்திற்கு ஒப்புதல் அளித்துள்ளது.
முதல்கட்டத்தில் 2,343 இடங்களை மேம்படுத்த  ரூ.1,884.59 கோடி செலவு பிடிக்கும் என மதிப்பிடப்பட்டுள்ளது. இந்த இடங்களை பிஎஸ்என்எல் அடுத்த ஐந்தாண்டுகளுக்கு அதன் சொந்த செலவில் பராமரிக்கும். இந்த இடங்கள் பிஎஸ்என்எல்-க்கு சொந்தமாக இருப்பதால் இந்தப் பணி பிஎஸ்என்எல்-க்கு வழங்கப்பட்டுள்ளது.
இடதுசாரி அதிதீவிரவாதம் உள்ள பகுதிகளில் செயல்பாடுகள் மற்றும் பராமரிப்புக்கான ஐந்தாண்டு ஒப்பந்தக்காலத்திற்கு பின் ரூ.541.80 கோடி செலவாகும் என்று மதிப்பிடப்பட்டுள்ளது. இதற்கும் மத்திய அமைச்சரவை ஒப்புதல் அளித்துள்ளது. அமைச்சரவை ஒப்புதல் அளித்த தேதியில் இருந்து அல்லது 4ஜி சேவைகள் தொடங்கியதில் இருந்து 12 மாதங்கள் வரை இந்த நீடிப்பு இருக்கும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொருளாதார வளர்ச்சியை ஊக்குவிக்க சரக்கு போக்குவரத்து செலவை 10 சதவீதத்துக்கும் கீழ் குறைக்க வேண்டும்: திரு நிதின் கட்கரி வலியுறுத்தல்
சில்லரை விற்பனையில் அதிக போட்டி ஏற்படவும் மற்றும் பொருளாதார வளர்ச்சியை ஊக்குவிக்கவும், சரக்கு போக்குவரத்து செலவை 10 சதவீத்துக்கு கீழ் குறைக்க வேண்டும் என திரு நிதின் கட்கரி வலியுறுத்தியுள்ளார்.
எம் அண்ட் எம் மற்றும் அகமதாபாத் ஐஐம் ஆகியவற்றின் எம்பவர் தொடர் கூட்டத்தில் மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கலந்து கொண்டு பேசியதாவது:
அடுத்த 2 ஆண்டுகளுக்குள், 25,000 கி.மீ தூரத்துக்கு தேசிய நெடுஞ்சாலைகள் அமைக்க திட்டமிடப்பட்டுள்ளது. தேசிய உள்கட்டமைப்பு திட்டத்தின் கீழ் 1 லட்சம் கி.மீ தூரத்துக்கும் அதிகமாக சாலைகள் அமைக்க, 2,800 திட்டங்கள் திட்டமிடப்பட்டுள்ளன. பாரத்மாலா பரியோஜனா திட்டத்தின் கீழ், முக்கிய நகரங்கள் மற்றும் பொருளாதார மையங்களை இணைக்க 34,800 கி.மீ தூரத்துக்கு நெடுஞ்சாலைகள் திட்டமிடப்பட்டுள்ளது.
பெட்ரோலுடன் எத்தனாலை கலக்கவும், பிளக்ஸ் இன்ஜின்களையும் பயன்படுத்துவதை நோக்கி நாம் சென்று கொண்டிருக்கிறோம். இந்த பிளக்ஸ் இன்ஜிக்கள் 100 சதவீத எத்தனால் அல்லது 100 சதவீத பெட்ரோலில் இயங்கும். முன்பு மின்சார வாகனங்களுக்கு மாற மக்கள் தயக்கம் காட்டினர். ஆனால் தற்போது, 2 சக்கர மின் வாகனங்களின் விற்பனை சாதனை படைத்து வருகிறது. 4 சக்கர வாகனங்களுக்கும், இதே முறை பின்பற்றப்படும்.
இவ்வாறு மத்திய அமைச்சர் திரு நிதின்கட்கரி கூறினார்.